**OBRAZLOŽENJE PRIHODA I PRIMITAKA, RASHODA I IZDATAKA OPĆEG DIJELA PRORAČUNA OPĆINE SVETI IVAN ŽABNO ZA RAZDOBLJE 01. SIJEČNJA DO 31. PROSINCA 2016. GODINE**

1. **PRAVNI OSNOV**

Temeljem odredbi članka 110. Zakona o proračunu („Narodne novine“, broj 87/08, 136/12 i 15/15) Općinski načelnik podnosi Općinskom vijeću na donošenje godišnji izvještaj o izvršenju proračuna do 1. lipnja tekuće godine za prethodnu godinu.

Godišnji izvještaj o izvršenju Proračuna Općine Sveti Ivan Žabno za 2016. godinu izrađen je sukladno Pravilniku o polugodišnjem i godišnjem izvještaju o izvršenju proračuna („Narodne novine“, broj 24/13). Godišnji izvještaj o izvršenju proračuna sukladno Pravilniku sadrži:

1. Opći dio proračuna,

2. Posebni dio proračuna po organizacijskoj, ekonomskoj i programskoj klasifikaciji na razini podskupine i odjeljka ekonomske klasifikacije,

3. Izvještaj o zaduživanju na domaćem i stranom tržištu novca i kapitala,

4. Izvještaj o korištenju proračunske zalihe

5. Izvještaj o danim jamstvima i izdacima po jamstvima

6. Obrazloženje ostvarenja prihoda i primitaka, rashoda i izdataka.

1. **OBRAZLOŽENJE PRIHODA I RASHODA**

Proračun je od planiranih 8.125.000,00 kn ostvaren s 7.276.131,55 kn ili sa 90%. U odnosu na prethodnu godinu, prihodi su ostvarenu u većem iznosu za 279.533,68 kn ili 4%. Prema ekonomskoj klasifikaciji prihodi proračuna evidentirani su u općem dijelu proračuna, a razvrstani su na prihode poslovanja i prihode od prodaje nefinancijske imovine.

Prihodi poslovanja ostvareni su u iznosu od 6.868.186,67 kn, prihodi od nefinancijske imovine realizirani su s 407.944,88 kn. U odnosu na isto razdoblje prošle godine prihodi poslovanja povećani su za 376.512,25 kn, a prihodi od prodaje nefinancijske imovine ostvareni su za 96.978,57 kn manje u odnosu na prošlu godinu.

Prihodi od poreza ostvareni su s 3.199.048,76 kn što je za 12,35% manje u odnosu na isto razdoblje prethodne godine. Pomoći iz inozemstva i od subjekata unutar općeg proračuna ostvarene su sa 2.238.048,53 kn, odnosno za 72.051,90 kn više od prošle godine. Prihodi od imovine ostvareni su u iznosu 443.841,30 kn ili za 104.873,24 kn manje od prošle godine budući da ove godine nismo ostvarili prihod iz dobiti trgovačkih društava odnosno Komunalnog poduzeća Križevci i ostvarili smo manje prihoda od zakupa i iznajmljivanja imovine što se kompenzira s naknadama za koncesije koje nisu bile isplaćene prethodne godine, te uplatom nešto manje prihoda od zateznih kamata. Prihodi od upravnih i administrativnih pristojbi, pristojbi po posebnim propisima i naknada ostvareni su za 2016. godinu sa 967.577,61 kn što je 88,37% u odnosu na plan, te za 61.436,81 kn više u odnosu na prošlu godinu. Prihodi od prodaje proizvoda i robe te pruženih usluga i prihodi od donacija ostvareni su sa 10.000,00 kn, dok ostvarenja prošle godine nije bilo. Kazne, upravne mjere i ostali prihodi ostvareni su sa 9.670,47 kn ili za 13.703,89 kn manje u odnosu na prošlu godinu jer je do ove godine većina Rješenja o ovrsi naplaćena, a ostatak je u Fini u redoslijedu naplate.

Prihodi od prodaje neproizvedene dugotrajne imovine ostvareni su sa 394.143,45 kn što je za 97.028,70 kn manje u odnosu na prošlu godinu. Prihodi od prodaje proizvedene dugotrajne imovine ostvareni su u 2016. godini sa 13.801,43 kn.

Rashodi poslovanja ostvareni su u iznosu od 7.624.523,20 kn ili 95,11% plana. U odnosu na prošlu godinu povećani su za 2.727.224,45 kn zbog projekata koji su ove godine bili izvršeni.

Rashodi za zaposlene ostvareni su za 2016. godinu sa 772.212,03 kn, a od prošle godine u manjem iznosu za 209.231,96 kn. Smanjenje rashoda za zaposlene očituje se u manjem broju primljenih radnika na javne radove, te u odlasku u mirovinu djelatnice, te se stoga za pola godine nije isplaćivala plaća pošto se nitko novi nije zapošljavao. Materijalni rashodi ostvareni su u 2016. godini sa 3.788.407,14 kn. U odnosu na prošlu godinu više za 709.310,58 kn. Najveće povećanje očituje se u rashodima za usluge, dok je na više stavaka bilo i smanjenja što rezultira gore navedenim iznosom povećanja. Financijski rashodi smanjeni su u odnosu na prethodnu 2015. godinu za 7.104,55 kn. Subvencije trgovačkim društvima, poljoprivrednicima i obrtnicima izvan javnog sektora ostvarene su u istom iznosu kao i prethodne godine. Naknade građanima i kućanstvima na temelju osiguranja i druge naknade ostvarene su za 2016. u iznosu 358.926,41 kn što je za 78.801,35 kn više nego prethodne 2015. godine. Ostali rashodi izvršeni su u 2016. sa 2.687.775,14 kn što je 100% ostvarenja u odnosu na plan, ali za 2.155.449,03 kn više nego u 2015. godini. Najveće povećanje očituje se u kapitalnim donacijama Komunalnom poduzeću Križevci za vodovod i kanalizaciju. Rashodi za nabavu nefinancijske imovine izvršeni su u iznosu 72.928,28 kn. U odnosu na prošlu godinu izvršenje je za 504.269,65 kn manje.

OBRAZLOŽENJE OSTVARENJA RASHODA I IZDATAKA OPĆINE SVETI IVAN ŽABNO PO PROGRAMSKOJ KLASIFIKACIJI

Razdjel 001 Općinsko vijeće

*Program 1000 Financiranje redovne djelatnosti*

Rashodi su planirani u iznosu 443.496,57 kn, a ostvareni sa 409.169,02 kn. što je 92.26% proračuna. Program se sastoji od sljedećih aktivnosti:

Aktivnost A100001 Materijalni rashodi koji su ostvareni sa 332.405.67 kn ili 92,33% proračuna. Aktivnost A100002 Političke stranke- ostvarenje 4.620,00 kn odnosi se na prijenos sredstava političkim strankama, Aktivnost A100003 Sponzorstva izvršena je sa 16.757,57 kn, a odnosi se na pokroviteljstva DVD-ma i Balogovim danima. Aktivnost A100005 Materijalni rashodi i rashodi za usluge izvršeni su u iznosu 55.385,78 kn ili 88,13% plana, a odnose se na intelektualne i osobne usluge i premije osiguranja.

*Program 1000 Poticanje poljoprivrednih gospodarstava i poljoprivrede* izvršen je u 100%-tnom iznosu, a odnosi na troškove održavanja stočarske izložbe, te nagrađivanje najnaprednijih uzgajivača.

Razdjel 002 Jedinstveni upravni odjel

*Program 1000 Financiranje redovne djelatnosti sastoji se od sljedećih aktivnosti*:

Aktivnost A100004 Rashodi za zaposlene ostvareni su u iznosu 671,549,18 kn ili 98,45% plana, od čega je za podmirenje plaća za 6 službenika + 1 dužnosnik do 5 mjeseca, te 5 službenika nakon petog mjeseca zbog odlaska djelatnice u mirovinu + 7 radnika zaprimljenih na javne radove u 8 mjesecu, na tri mjeseca realizirano 559.768,94 kn, rashodi za zaposlene ostvareni su u iznosu 15.500,00 kn, doprinosi za obavezno zdravstveno osiguranje u iznosu 96.280,24 kn. Aktivnost A100005 Materijalni rashodi i rashodi za usluge ostvareni su u iznosu 412.231,29 kn. Za naknade troškova zaposlenima planirano je 82.500,00 kn a realizirano je 77.896,00 kn ili 94,42% plana. Rashodi za materijal i energiju ostvareni su sa iznosom od 134, 713,32 kn ili 88,63 % plana. Sadrže uredski materijal, energiju, materijal i dijelove za tekuće i investicijsko održavanje, sitni inventar. Rashodi za usluge odnose se na usluge telefona, pošte, usluge promidžbe i informiranja, komunalne usluge, intelektualne i osobne usluge i računalne usluge (održavanje programa), a ostvareni su sa 160.402,76 kn. Ostali nespomenuti rashodi poslovanja izvršeni su sa 28.016.73 kn, a odnose se na članarine, pristojbe i naknade i ostale nespomenute rashode poslovanja. Ostali financijski rashodi ostvareni su sa 11.202,48 kn i odnose se na bankarske usluge i usluge platnog prometa.

Aktivnost A100006 Izrada strateškog razvojnog programa Općine izvršena je u iznosu 29.547,93 kn a odnosi se na širokopojasni internet.

Kapitalni projekt K100001 Opremanje Jedinstvenog upravnog odjela ostvaren je u iznosu 29.803,28 kn, a odnosi se na uredsku opremu računalo u iznosu 4.803,28 kn i program Upravljanje imovinom u iznosu 25.000,00 kn, prema naputku revizije morali smo ustrojiti registar imovine Općine.

*Program 1000 Vodovod* sastoji se od Kapitalnog projekta K100007 Donacije Komunalnom poduzeću Križevci za vodovod u ostvarenom iznosu od 952.803,10 kn ili 102,92% plana.

*Program 1001 Izgradnja cesta* ostvaren je za 2016. godinu u iznosu 2.072,000,23 kn ili 99,35% plana, a sastoji se od sljedećih aktivnosti:

Aktivnost A100001 Modernizacija nerazvrstanih cesta ostvarena je u iznosu 1.957.434,18 kn ili 99,99% plana, a odnosi se na asfaltiranje nerazvrstanih cesta Brdo Cirkvensko, Hrsovo, Raščani.

Aktivnost A100002 Putna i kanalska mreža izvršena je u iznosu 97.473,55 kn.

Aktivnost A100003 Tekuće održavanje mostova izvršeno je u iznosu 17.092,50 kn ili 94,96% plana, a odnosi se na mostove koji spajaju poljoprivredna zemljišta.

*Program 1002 Izgradnja komunalne infrastrukture* sastoji se od sljedećih aktivnosti:

Kapitalni projekt K100001 Kanalizacija ostvaren je za 2016. godinu u iznosu 854.537,06 kn ili 100,05% plana, a odnosi se na kanalizaciju u Ulici A.G. Matoša).

Kapitalni projekt K100003 Elaborat zaštite okoliša – izgradnja kanalizacije izvršen je u iznosu 16.875,00 kn, a odnosi se na elaborat koji je bilo potrebno izraditi prije izgradnje kanalizacije u Ulici A.G.Matoša.

Kapitalni projekt K100004 Plan gospodarenja otpadom izvršen je u iznosu 26.250,00 kn.

Tekući projekt T100001 Financiranje izrade popratne dokumentacije za korištenje EU sredstava izvršen je sa 5.318,44 kn za snimanje nerazvrstanih cesta.

*Program 1003 Održavanje programa komunalne infrastrukture* ostvaren je sa 480,481,93 kn ili 86,26% plana, a sastoji se od sljedećih aktivnost:

Aktivnost A100001 Održavanje javne rasvjete izvršena je za 2016. godinu ostvarena je u iznosu 449.655,20 ili 89,22% plana.

Aktivnost A10002 Održavanje javnih površina i odvoz smeća ostvarena je sa 30.826,73 kn ili 88,08% plana. Navedeno ostvarenje odnosi se na usluge održavanja javnih površina i komunalne usluge.

Program 1004 Održavanje građevinskih objekata ostvaren je u iznosu 133.957,99 kn ili 99,23% plana, a sastoji se od:

Aktivnosti A100001 Tekuće održavanje građevinskih objekata ostvarena je sa 102.321,39 kn ili 102,32% plana. Sadrži radove na društvenim i vatrogasnim domovima.

Aktivnost A100004 Uređenje autobusnih stajališta izvršeno je sa 31.636,60 kn, te su izrađene i obnovljene autobusne stanice na području Općine.

*Program 1001 Ostala kapitalna ulaganja*

Kapitalni projekt K100001 Otkup zemljišta nije realiziran u 2016 godini.

*Program 1002 Programi na sanaciji smetišta izvršen je sa 5.232,50 kn*

*Program geodetsko-katastarska izmjera sastoji se od aktivnosti:*

Aktivnost A100001 Geodetsko-katastarska izmjera izvršena je za 2016. godinu sa 3.000,00 kn. Aktivnost A100003 sudske pristojbe i naknade ostvarena je sa 1.170,00 kn.

*Program 1000 školstvo sastoji se od* sljedećih aktivnosti:

Aktivnost A100001 Poklon paketi ostvarena je sa 4.530,05 kn, a financirani su poklon paketi za učenike male škole i 1-4 razreda O. Š. „Grigor Vitez“ Sveti Ivan Žabno. Aktivnost A1000004 Škola u prirodi – ostale tekuće donacije školi ostvarena je s 27.996,28 kn, a odnosi se na ostvareno za uplatu škole u prirodi učenicima slabijeg imovnog stanja i ostale tekuće donacije u školi prema zamolbama O.Š. „Grigor Vitez“.Aktivnost A100004 Stipendije i školarine ostvarene su sa 39.000,00 kn, a isplaćuje se 500,00 kn mjesečno studentima prema provedenom natječaju. Aktivnost A100005 Sufinanciranje cijene prijevoza učenika i studenata izvršena je za 2016. godinu u iznosu 13.901,10 kn ili 81,77% plana, a provodi se sufinanciranje 30% cijene karte studentima (HŽ prijevoz). Tekući projekt T100001 Dječje igralište ostvaren je sa 1.230,00 kn. Tekući projekt T100002 Naknada logopedu u O.Š. „Grigor Vitez“ za rad s djecom izvršena je u iznosu 38.813,35 kn, ili 97,03% plana.

*Program 1000 Program predškolskog odgoja* sastoji se od Akivnosti A100001 Financiranje redovne djelatnosti u iznosu 108.108,85 kn. U izvještajnom razdoblju ova aktivnost odnosi se na plaću zaposlenika u maloj školi, te naknade za prijevoz na posao i s posla.

*Program 1002 Sufinanciranje športa, kulture i religije*

Cilj programa je osiguranje materijalnih i drugih uvjeta za nesmetan rad i razvoj sportskih i kulturnih djelatnosti i ustanova u kulturi i to razvoj knjižničarstva te rast čitalačkih navika kroz aktivnosti Gradske knjižnice „Franjo Marković“-bibliobus, sustavna briga o zaštiti kulturne baštine, sustavna briga o ravnomjernom razvoju svih djelatnosti u kulturi i sportu.

Ovaj program sastoji se od slijedećih aktivnosti:

Aktivnosti A100008 Etnografska zbirka gdje nije bilo ostvarenja u ovom izvještajnom razdoblju. Aktivnost A1000010 Gradska knjižnica ostvarena je sa 16.000,00 kn ili 100% planiranog. Odnosi se na pokretnu knjižnicu-bibliobus. Aktivnost A100011 Radio Križevci ostvarena je sa 8.000,00 kn. ili 100% plana. Aktivnost Tekuće donacije vjerskim zajednicama ostvarene su sa 48.542,80 kn ili 97,09% plana, a isplata je izvršena Župi Sv. Ivana Kristitelja, Župi Pohoda blažene Djevice Marije, Župi Sv. Petra i Pavla, Župi Sv. Jurja. Aktivnost A100015 Gradski muzej Križevci ostvarena je sa 3.000,00 kn u ovom izvještajnom razdoblju, a odnosi se na donaciju za arheološka iskapanja u Brezovljanima. Aktivnost A100017 Sredstva za sport ostvarena su u iznosu 129.807,97 kn. Navedena sredstva isplaćivana su prema provedenom natječaju Nogometnom klubu “Tomislav“ Sv. Ivan Žabno, NK „Čvrstec“ Sv. Petar Čvrstec, Sreličarskom klubu O.Š. „Grigor Vitez“ Sv. Ivan Žabno, Šahovskom klubu „Stari graničar“ Cirkvena, Šahovskom klubu „Tomislav“ Sv. Ivan Žabno. Kapitalni projekt K100001 Kapitalne donacije – Crkva Sv. Julijana izvršen je za 2016. godinu sa 203.690,59 kn, odnosno izvršena je obnova sakralnog objekta, Ministarstvo kulture doznačilo je 100.000,00 kn prema prijavi na natječaj.

*Program 1003 Sufinanciranje udruga*

Sufinanciranjem aktivnosti i programa udruga u kulturi, posebno kulturno-umjetničkih društava i drugih udruga u kulturi koje promiču i čuvaju žabljansku tradicijsku kulturu, koje svojim djelovanje edukativno utječu na djecu i mladež. Ovaj program sastoji se od slijedećih aktivnosti:

Aktivnosti A100004 Sufinanciranje projekata i programa udruga u kulturi u iznosu ostvarenja od 35.000,00 kn za izvještajno razdoblje. Sufinancirane su udruge, a prema provedenom natječaju i to KUD „Tomislav“, Sv. Ivan Žabno, KUD „Stari graničar“ Cirkvena, Udruga žena „Graničarke“ Cirkvena, Udruga „Hrvatska žena“ Sveti Ivan Žabno.

*Program 1003 Program potpore u obrazovanju* sastoji se od sljedećih aktivnosti:

Aktivnost A100001 Sufinanciranje smještaj u vrtić ostvarena je u iznosu 161.475,00 kn gdje općina sufinancira za 20-tak djece dio troškova smještaja u vrtić.

*Program 1000 Programi socijalne skrbi i zdravstva*

Aktivnost A100001 Briga o starijim osobama i umirovljenicima ostvarena je sa 6.277,00 kn, u iznosu ostvarenja sadržani su putni troškovi geronto domaćice, te dio naknade za njezinu plaću za samo 2 mjeseca, jer je dio financiran iz EU sredstava prema obavijesti Crvenog Križa Križevci.

Aktivnost A100002 Briga o socijalno ugroženim skupinama ostvarena je u iznosu 61.839,06 kn, a odnosi se na troškove stipendija i troškove sufinanciranja prijevoza studenata, troškova stanovanja i ostalih jednokratnih pomoći za socijalne slučajeve.

Aktivnost A100007 Pomoć obiteljima i kućanstvima – ogrjev ostvarena je u iznosu 32.300,00 kn, odnosi se na troškove drvarine socijalnim slučajevima prema spisku Centra za socijalnu skrb.

Aktivnost A100007 Provođenje natalitetnih mjera izvršena je u ovom izvještajnom razdoblju sa 57.000,00 kn, a odnosi se na troškove rodiljnih naknada koje se isplaćuje za novorođenčad na području Općine i iznosi 1.000,00 kn po djetetu, no od 1.siječnja 2017.- 1500,00 kn.

Aktivnost A100008 Sufinanciranje zdravstvene zaštite odnosi se na sufinanciranje dežurstva ljekarne Križevci.

*Program 1001 Program humanitarnih udruga*

Aktivnost A100001 Ostale humanitarne aktivnosti ostvarena je sa 20.000,00 kn, a sredstva se odnose na zakonsku obvezu prema Crvenom križu.

Aktivnost A100002 Zaštita socijalno-osjetljivih kategorija društva izvršena je u iznosu 6.000,00 kn za 2016. godinu, a odnosi se na donacije prema provedenom natječaju koje se isplaćuju Klubu liječenih alkoholičara i Graničarskoj uzdanici.

*Program 1000 Poticanje poljoprivrednih gospodarstva i poljoprivrede*

Aktivnost A100002 Pomoć za ublažavanje posljedica od elementarnih nepogoda izvršena je u iznosu 114.073,63 kn i odnosi se na isplatu elementarne nepogode mraza i štete prouzročene prolaskom cijevi preko privatnih parcela.

Tekući projekt T10003 Izrada lokalne razvojne strategije ostvarena je u iznosu 6.000,00 kn, a odnosi se na financiranje Lokalne akcijske grupe.

Program 1000 Zaštita od požara i spašavanje

Aktivnost A100001 Ostale tekuće donacije- Vatrogasna zajednica Sveti Ivan Žabno ostvarena je u iznosu 160.000,00 kn.

Aktivnost A100002 Civilna zaštita nije ostvarena u ovom razdoblju.

*Program 1000 društveni domovi* sastoji se od Aktivnosti A100001 Adaptacija društvenih domova i ostvarena je u iznosu 102.482,76 kn. Aktivnost A100002 Rasvjeta u društvenim domovima izvršena je za 2016. godinu u iznosu 48.037,75 kn.